wickkiey/tamil-wikipedia-chunked huggingface dataset:
# இபோலா தீநுண்ம நோய்

## நோய் அறிகுறிகள்

ஒருவருக்கு எபோலா பற்றும்போது முதல் அறிகுறிகள் மற்ற நோய்களை ஒத்திருக்கும். காய்ச்சல், உடல் தளர்ச்சி, தலைவலி, வயிற்றுவலி, மூட்டுவலி மற்றும் தொண்டைவலி ஆகியன முதல் அறிகுறிகளாகும். இந்த அறிகுறிகளால் மலேரியா அல்லது குடற்காய்ச்சல் நோயென தவறாக எண்ணப்படுவதுண்டு. பின்னர் நோய் தீவிரமாகி குருதி இழக்கத் தொடங்குகின்றனர். இந்நிலையில் அதிர்ச்சி, குறைந்த குருதி அழுத்தம், விரைவான நாடித்துடிப்பு (இதயத் துடிப்பு), மற்றும் உறுப்புகளுக்கு குறைந்த குருதி வழங்கல் ஆகியன அறிகுறிகளாகும். இவற்றால் உறுப்புக்கள் செயலிழக்கத் துவங்குகின்றன. இதனை *உறுப்பு செயலிழப்பு* என்கின்றனர். மேலும் நோயாளியின் உடலை இறுக்கமாக்குவதால் படுக்கையிலேயே இருக்க வேண்டியதாக உள்ளது.
# இபோலா தீநுண்ம நோய்

## மருத்துவ சிகிச்சை

படம்]]
இந்த நோய் தீ நுண்மத்தால் உண்டாவதால் மருந்துகள் இல்லை. ஆயினும் நோயாளிகளுக்கு நோயைத் தாங்க தகுந்த மருத்துவ ஆதரவு அளித்தால் உடலின் எதிர்ப்பாற்றலால் பலர் உயிர் பிழைக்கின்றனர். எபோலா நோயாளிகளுக்கு வயிற்றுப்போக்கு, வாந்தி மற்றும் குருதி இழப்பினால் நேர்ந்த நீர்ம இழப்பைச் சரிகட்ட அவை தொடர்ச்சியாக கொடுக்கப்பட்டு வர வேண்டும். மருத்துவமனையில் சிரைவழி நீர்மங்கள், குருதி ஆகியனவற்றைக் கொடுப்பதுடன் குருதி அழுத்தம், சுற்றோட்டத் தொகுதி சீர்மை ஆகியவற்றிற்கான மருந்துகளும் அளிக்கப்படுகிறது.  
ஒரே நேரத்தில் பலர் எபோலா வாய்ப்பட்டால் அதனை தடுக்க மருத்துவர்களும் அரசும் விரைந்து செயல்படுகின்றனர். நோயுற்ற மக்களை தனிமைப்படுத்தி மற்றவர்களுக்குப் பரவாமல் தடுக்கின்றனர். நோயாளிகள் வெளியேற்றும் நீர்மங்கள் நோய் பரவாதவாறு கழிக்கப்படுகின்றன.  
எபோலா தீ நுண்மத்திற்கான தடுப்பு மருந்து கண்டறிய அறிவியலாளர்கள் முயன்று வருகின்றனர்.
# மோகவதைப் பரணி

**மோகவதைப் பரணி** என்னும் நூல் தத்துவராயர் இயற்றிய நூல்களில் ஒன்று.  
இதன் மறுபெயர் ஏடுகளில் விடுபட்டுள்ளது. இதில் 850 கண்ணிகள் உள்ளன. இதன் காலம் 15-ஆம் நூற்றாண்டு. தத்துவராயரின் ஆசிரியர் சொரூபானந்தர். மோகத்தை எப்படி வதைத்தார் என்று இது விளக்குகிறது. மோகத்தை மோகன் என இது உருவகம் செய்துகொள்கிறது.
# மோகவதைப் பரணி

## திருமுடி அடைவு

இந்த நூலில் வரும் ”திருமுடி அடைவு”ப் பகுதியில் தட்சிணாமூர்த்தி, கீதை சொன்ன கண்ணன், நம்மாழ்வார், காழிச்சிறு பாலகன் (ஞானசம்பந்தர்), நாவின் அரசன் (திருநாவுக்கரசு), சுந்தரன், வாதவூரன் என்பவர்களைப் போற்றிய பின்னர் சிவப்பிரகாசரையும், சொரூபானந்தரையும் இணைத்து வரிசைப்படுத்துகிறார்.
# மோகவதைப் பரணி

## கதை

போர்முகத்து 1000 களிறுகளை வென்ற மானவீரனுக்குப் பாடும் பரணியைப் பற்றற்றிருந்த சொரூபானந்தர் மேல் பாடலாமா என மாணாக்கர் பலர் வினவினர். மோகம் ஒருவர் மனத்திலுள்ள ஒரு மதயானை. அதனை வென்றவர் குரு சொரூபானந்தர். ஆயிரம் யானைகளை வென்றார் என்பது எப்படி என அவர்கள் வினவினர். தத்துவராயர் விடை பகராது சில நாள் காலம் கடத்தினார். பின்னர் அவர்கள் அவரவர் மனத்திலுள்ள மோகங்களும் அடங்கக் கண்டு ஆசிரியர் ஆயிரக்கணக்கானோர் மோகத்தை அடக்கிய வெற்றியை உணர்ந்து கொண்டார்களாம்.
# மோகவதைப் பரணி

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கரப்பு

**கரப்பு** என்பது மீன் பிடித்தலில் பயன்படுத்தப்படும் ஓர் உபகரணம் ஆகும். சிறிய குளங்கள் மற்றும் ஆழம் குறைந்த நீர் நிலைகளில் மீன் பிடிக்க இது பயன்படும். இது பொதுவாக சிறு தடிகள் மற்றும் வரிச்சிக் கயிறு என்பவற்றைக் கொண்டு தயாரிக்கப்படும்.
# உலகமாதேவிப்பட்டினம்

**உலகமாதேவிப்பட்டினம்** என்பது பாண்டியர் நாட்டுத் துறைமுகப் பட்டினங்களுள் ஒன்று. இது கி.பி. 875 - 1368 வரை அதிகம் அறியப்பட்டத் துறைமுகமாக விளங்கிற்று. முற்காலப் பாண்டியர் காலத்தில் இது *இளங்கோமங்கலம்* எனவும் அக்காலத்தில் இது அகநாடுகளுள் ஒன்றான செவ்விருக்கை நாட்டின் ஒரு பகுதியாகவும் இருந்தது. தற்போது இது திருவாடானை வட்டம் என்னும் பெயரில் அழைக்கப்படுகிறது. இதன் பெயர் பாண்டியனின் மனைவியின் பெயரை நினைவுப்படுத்தும் விதமாக உள்ளது. இன்று தேவிப்பட்டினம் என்றழைக்கப்படும் இவ்வூர் முன்பு உலகமாதேவிப்பட்டினம் என்றழைக்கப்பட்டதாக 13ஆம் நூற்றாண்டைச் சேர்ந்த கல்வெட்டில் உள்ளது.
# உலகமாதேவிப்பட்டினம்

## மூலம்

- பாண்டிய நாட்டுக் கடற்கரைப் பட்டினங்கள், வணிகத் தொடர்புகள் (கி.பி. 600-1400), வெ.வேதாச்சலம், மதுரை.
# பாகுபாடு

.]]
**பாகுபாடு ** (*Discrimination*) என்பது ஒரு தனிநபரை ஓர் குறிப்பிட்டக் குழு அல்லது வகைப்பாட்டில் அங்கமாக உள்ளதை (அல்லது அங்கமானவர் என்று எண்ணி) முன்னிட்டு முற்சார்புடன் நடத்துவதாகும். இது அந்தக் குழுக்களைத் தனிப்படுத்துவதும் தடை செய்வதுமான செயல்களை உள்ளடக்கும். ஒரு குழுவினை மட்டும் மற்ற குழுவினருக்குக் கிடைக்கும் வாய்ப்புகளிலிருந்து தள்ளி வைப்பதும் கட்டுப்படுத்துவதும் ஆகும்.  
பாகுபாடுடைய சட்டங்கள் பல நாடுகளில் உள்ளன. இவை பெரும்பாலும் இனப்பாகுபாட்டினால், குறிப்பிட்ட மக்கள் வாழும் பகுதிகளில் வங்கிகள் இயங்குவதைக் கட்டுப்படுத்தும் "சிவப்பு கோடிடல்" போன்றவை ஆகும். இனப்பாகுபாட்டிற்கு எதிரான சட்டங்கள் இருந்தும், சமூக, பண்பாட்டு வழக்கங்களால் சில நாடுகளில் இனப்பாகுபாடு இருந்து வருகின்றது. உலக மனித உரிமைகள் சாற்றுரை அனைத்து மனிதர்களும் எவ்வகையான பாகுபாட்டிலிருந்தும், பாகுபாட்டைத் தூண்டுவதிலிருந்தும் காக்கப்பட வேண்டும் என வலியுறுத்துகிறது. இதற்கான ஒரு தீர்வாக சிலநாடுகளில் இனம்சார் ஒதுக்கீடு சட்டங்கள் இயற்றப்பட்டுள்ளன; ஆனால் இவை மீள்பாகுபாட்டை அறிமுகப்படுத்துவதாக குறை கூறப்படுகிறது.  
ஒரு தனிநபரை பாகுபடுத்தக்கூடியக் காரணங்களாக உள்ளவை: இனம், பால், அரசியல், பாலினச் சேர்க்கை விருப்பு, பாலின அடையாளம், சமயம், காணப்படும் தோற்றம், முந்தைய குற்ற வரலாறு, அவரது வாழ்க்கை முறை, அவர்களது ஆடை விருப்புகள், அவர்களது அகவை அல்லது அவர்களது உடற்குறைகள், மாற்றிவரும் சமூக புதுமைகளை ஏற்றுக்கொள்பவர் அல்லது அதற்கு பொருத்தமாயிருப்பவர், குறிப்பிட்ட இடத்தைச் சேர்ந்தவராக இருத்தல், குறிப்பிட்ட இடத்தை சேராதவர் அல்லது உள்ளூர்க்காரராக இல்லாதிருத்தல், சமூக வகுப்பு, சாதி மற்றும் இன்னபிறவாம்.  
பாகுபடுத்தல் பல வடிவங்களில் செயற்படுத்தப்படலாம்: பணியில் அமர்த்துவது/நீக்குவது, அதே வேலைக்குப் பிறரை விட குறைந்த ஊதியம் அளித்தல், வீடு கொடுக்க மறுத்தல், கேலி செய்தல், துன்புறுத்துவது அல்லது மற்றவர்களைப் போலல்லாது வேறுபட்டு நடத்துதல் ஆகியன சிலவாகும்.  
சில நாடுகளில் இனம், பாலினம் மற்றும் சமயம் காரணமாக பணி மற்றும் வீடு கொடுப்பதை கட்டுப்படுத்துவது தடை செய்யப்பட்டுள்ளது. சில நாடுகளில் பாகுபாடு காட்டுவது சட்டத்திற்குட்பட்டதும் அரசு கொள்கையாகவும் உள்ளது. குறிப்பாக தேசியச் சமயமாக ஒரு சமயத்தை ஏற்றுக்கொண்ட நாடுகளில் மற்ற சமயத்தினர் பாகுபடுத்தப்படுகின்றனர். பண்பாட்டின் கூறாக சாதிகள் நிறைந்துள்ள சமூகங்களிலும் நாடுகளிலும் சாதிப் பாகுபாடு பரவலாக உள்ளது.
# சிங்கிகுளம்

**சிங்கிகுளம்** (*Singikulam*) என்பது திருநெல்வேலி மாவட்டம் நாங்குநேரி வட்டத்தில் களக்காடு ஒன்றியத்திற்குட்ட கிராமம். இது சுமார் ஈராயிரம் ஆண்டுகள் பழமையானதாக உள்ளது என இங்கு நடத்தப்பட்ட ஆய்வுகள் தெரிவிக்கின்றன.  
இங்கு சமணர்களும், சைவர்களும், வைணவர்களும், பின்னாளில் இசுலாமியரும், கிறித்தவரும் வாழ்ந்தனர். மேலும் பல்வேறு தொழில்கள் செய்து வந்த தொழிலாளர்கள் வர்க்கம் நிறைந்தது இக்கிராமம். ஏனெனில் சிங்கிகுளம் அக்கால நெல்லை மாவட்டத்தில் இருந்த தொழில் நகரங்களுள் ஒன்றாக விளங்கியது என இங்குள்ள கோவில்களில் காணப்படும் கல்வெட்டுக்கள் அறிவிக்கின்றன.
# சிங்கிகுளம்

### பெயர்க்காரணம்

சிங்கிகுளத்தின் பழைய பெயர் **இராஜராஜபுரம்** என்பதாகும். இங்குள்ள வரதராஜபெருமாள் கோவில் மூலவர் ராஜராஜவிண்ணகபெருமான் என்ற பெயரைத் தாங்கியவராக விளங்கியதால் அதனை முன்னிருத்தி இக்கிராமம் இராஜராஜபுரம் என அழைக்கப்பட்டது. இது வைணவர்களின் அதிகாரம் உயர்ந்த நிலையில் இருப்பதைக் காட்டினாலும் அதன்பின் சைவர்கள் நிலை ஓங்கியது. அதனால் "சிங்கிதேவன்" என அழைக்கப்பட்ட சிவபெருமானின் பெயரில் சிங்கிமாநகர் என்றும் சிங்கிகுளம் என்றும் வழங்கப்பட்டு வருகிறது.
# சிங்கிகுளம்

## சிங்கிகுளம் ஜினகிரி மலை

நெல்லை மாவட்டம் நாங்குநேரி வட்டத்தில் அமைந்துள்ள சிங்கிகுளம் கிராமம் ஈராயிரம் ஆண்டுகள் பழமையானது ஆகும். இங்கு கிபி 2 மற்றும் 3 ஆம் நூற்றாண்டுகளிலிருந்து சமண மதம் இருந்துள்ளது. அங்குள்ள 5 கி.மீ. சுற்றளவு கொண்ட பாறைக் குன்று அப்பகுதி மக்களால் மலை என அழைக்கப்படுகிறது. அம்மலையில் ஏராளமான சமணத் துறவியர் வாழ்ந்ததுள்ளனர். அதற்கு ஆதாரமாக அம்மலையில் அமைந்துள்ள கோவிலில் சமணர் திருவுருவம், பாழிகள், பாண்டிய மன்னர்களின் கல்வெட்டு ஆதாரங்கள் ஆகியன உள்ளன.  
சிங்கிகுளம் அருகில் உள்ள களக்காட்டு மலையில் காணப்படும் ஒருவகை குரங்கின் வால் சிங்கத்தின் வால் போன்றுள்ளது. இக்குரங்கு சிம்மவால் குரங்கு எனக் குறிப்பிடப்படுகின்றது.சிங்கவால் குரங்கு ஒன்று சிங்கிகுளத்தின் அருகில் உள்ள குளத்தில் நீர் குடிக்கும்பொழுது அதன் வாலினைமட்டும் பார்த்துவிட்டு சிங்கம் எனக்கூறிவிட்டனர்.அதனால் சிங்கம் காத்தகுளமானது.அதுவே காலப்போக்கில் சிங்கிகுளமாகியது.
# சிங்கிகுளம்

## மருத்துவ குணமிக்க நீர்ச்சுணைகள்

சுமார் 500 அடி உயரத்தில் அமைந்த அம்மலையில் பெரிய ஆலமரங்களும் மருத்துவ குணம் நிறைந்த நீர்ச்சுனைகளும் உள்ளனர். அதிலுள்ள தண்ணீர் மிகவும் சுவையானதாகவும் வற்றாததாகவும் உள்ளது. சமர்கள் காலத்தில் இந்த மலை ஜினகிரி மலை என அழைக்கப்பட்டது. ஜினர், கிரி என்ற வடமொழி சொற்கள் முறையே சமணர்களையும் மலையையும் குறிப்பதாகும். சமணர் மலை என பொருள் பட ஜினகிரி என அழைக்கப்பட்டது.
# நன்மங்கலம் வன பகுதி

**நன்மங்கலம் பாதுகாக்கப்பட்ட வனப்பகுதி** (*Nanmangalam Reserve Forest*) சென்னையில் வேளச்சேரி-தாம்பரம் இடையே உள்ள மேடவாக்கத்தில் தாம்பரம் நெடுஞ்சாலையில் அமைந்துள்ளது. நன்மங்கலம் பாதுகாக்கப்பட்ட வனப் பகுதியின் மொத்த பரப்பளவு 2,400 ஹெக்டேர் ஆகும். இதில் 320 ஹெக்டேர் பாதுகாக்கப்பட்ட பகுதியாகும்.  
பறவை ஆராய்ச்சி ஆர்வலர்களிடையே பரவலாக அறியப்பட்ட இக்காடு 85 க்கும் மேற்பட்ட பறவை இனங்களின் புகலிடமாய் விளங்குகிறது. மேலும் பல அரிய வகைப் பறவைகளும் இங்கு வந்து செல்வதாக ஓர் ஆராய்ச்சி தெரிவிக்கிறது.  
நகர்ப்புறத்தில் அமைந்துள்ள இந்தப் பாதுகாக்கப்பட்ட காடு ஒரு கைவிடப்பட்ட கல் குவாரி இடமாகும்.  
மாநில வனத்துறை இந்தச் சிறிய காட்டுப் பகுதியில் தரவு சேகரிப்புப் பொறுப்பை *கேர் இந்தியா* என்ற அமைப்பிடம் ஒப்படைத்துள்ளது. எனினும் விரைவாக வளரும் குடியிருப்புப் பகுதிகளின்அருகில் அமைந்துள்ளதால் அத்துமீறல் மற்றும் ஆக்கிரமிப்புகளில் இருந்து பாதுகாக்க இங்கு வேலி அமைக்கப்பட வேண்டும் என்பது பொது ஆர்வலர்களின் கருத்து.
# தத்துவ தரிசனம்

**தத்துவ தரிசனம்** என்னும் நூல் தத்துவராயர் இயற்றிய நூல்களில் ஒன்று.  
இதன் மறுபெயர் **அமிர்த சாரம்**.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தர் மோகத்தை எப்படி வதைத்தார் என்று இது விளக்குகிறது.
- இதில் 280 வெண்பாகள் உள்ளன.
நூல் அமைதி
- வேதச் சிறப்பு, ஞானி இலக்கணம், உலகம், உலக இயல்பு, நிலையாமை முதலான செய்திகள் முற்பகுதியில் உள்ளன.
- புத்தம், சமணம் முதலான 20 மதங்கள் கூறப்பட்டுள்ளன. ஒவ்வொரு மதத்துக்கும் மூன்று பாடல். முதல் இரண்டு பாடல்களில் அம் மதம் பற்றிய விளக்கம். மூன்றாம் பாடலில் அதனை மறுத்தல். இப்படி நூல் அமைந்துள்ளது.
- பஞ்சாட்சரம், அட்டாட்சரம் ஆகிய இரு மந்திரங்களும் இதில் கூறப்படுகின்றன. சைவ வைணவ மதங்களை ஒன்றிணைக்க இவர் முயன்றிருக்கிறார்.
# தத்துவ தரிசனம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# வி. வி. ரவி

**வடக்கஞ்சேரி வீரராகவ ரவி** அல்லது சுருக்கமாக **வி. வி. ரவி** (*Vadakkanchery Veeraraghava Ravi*, பிறப்பு: 1957) தமிழ்நாட்டைச் சேர்ந்த வயலின் இசைக் கலைஞர். சென்னை வானொலி நிலையத்தில் முதல் தர வயலின் கலைஞராகப் பணியாற்றுகிறார்.
# வி. வி. ரவி

## வாழ்க்கைக் குறிப்பு

1957-ஆம் ஆண்டு சென்னையில் பிறந்த ரவி ஒரு இசைப் பரம்பரையைச் சேர்ந்தவர். இவரது தகப்பனார் வடக்கஞ்சேரி வீரராகவ ஐயர் பாட்டு, வயலின் இரண்டிலும் தேர்ச்சி பெற்றவர். இவரது பாட்டனார் சுவாதித் திருநாள் அரசவைக் கலைஞராக இருந்து இசைத் தொண்டாற்றியவர்.  
தகப்பனாரிடம் முதலில் வாய்ப்பாட்டும் வயலினும் கற்றுக்கொண்ட வி.வி. ரவி பிறகு திருவாளர்கள் செம்பை வைத்யநாத பாகவதர், செம்மங்குடி, தனது சகோதரர் வி.வி. சுப்ரமணியம், பி.எஸ். நாராயணசுவாமி ஆகியோரிடமும் சிறப்பு பயிற்சி எடுத்துக்கொண்டார்.  
தனது 9-ஆம் வயதிலிருந்து பக்கவாத்தியமாகவும், தனி வயலின் கச்சேரிகளாகவும் செய்து வரும் இவர், மறைந்த பிரபல சங்கீத மேதைகளாகிய திருவாளர்கள் செம்பை வைத்யநாத பாகவதர், செம்மங்குடி, எம். எஸ். சுப்புலஷ்மி, டி. கே. பட்டம்மாள், கே.வி. நாராயணசுவாமி, எம்.டி. ராமநாதன், டி. கே. ஜெயராமன், வொலேட்டி வெங்கடேசுவருலு, கல்யாணராமன், எம். எல். வசந்தகுமாரி ஆகிய பல பிரபலங்களுக்கு பக்கவாத்தியம் வாசித்துள்ளார்.  
பிரபல சங்கீத வித்வான்கள் பாலமுரளி கிருஷ்ணா, நெடுநேரி கிருஷ்ண மூர்த்தி, பி.எஸ். நாராயணசுவாமி, டி. என். சேஷகோபாலன், டி. வீ. சங்கரநாராயணன், டி.கே. கோவிந்த ராவ், சுதா ரகுநாதன், அருணா சாய்ராம், திருச்சூர் ராமசந்திரன் ஆகிய முன்னணி கலைஞர்களுக்கும், மற்றும் இன்று பிரபலமாக இருக்கும் பல இளம் கலைஞர்களுக்கும் பக்கவாத்தியம் வாசித்து அவர்களை ஊக்குவித்து வருகிறார்.
# வி. வி. ரவி

## விருதுகளும் பட்டங்களும்

- அகில இந்திய வானொலி நிலையம் ஆண்டுதோறும் நடத்தி வரும் இசைப் போட்டிகளில் 1973-ஆம் ஆண்டிற்கான சிறந்த வயலின் கலைஞராக தேர்ந்தெடுக்கப்பட்டார்.
- சென்னை சங்கீத வித்வத் சபை 1976-ல் இவரை சிறந்த இளம் வயலின் கலைஞராகவும், 1990-ல் சிறந்த வயலின் கலைஞராகவும் தேர்ந்தெடுத்துள்ளது.
- சென்னை இந்தியன் ஃபைன் ஆர்ட்ஸ் சொசைட்டியின் சார்பில் 1990-ஆம் ஆண்டின் சிறந்த வயலின் கலைஞர் என்ற வெகுமதியை பெற்றார்.
- 1996-ஆம் ஆண்டு அஹமதாபாத் சங்கீத சபை இவருக்கு *நாதமணி* பட்டம் வழங்கி கௌரவித்துள்ளது. காஞ்சி காமகோடி பீடம் ஆஸ்தான வித்வானாக 2001-ஆம் ஆண்டு தேர்ந்தெடுக்கப்பட்டார்.
- 2014 -ஆம் ஆண்டு சென்னை நாத சுதா அமைப்பு இவருக்கு நாத வல்லபா பட்டம் வழங்கியது
# வி. வி. ரவி

## தொழி்ல்

1982-ஆம் ஆண்டிலிருந்து சென்னை வானொலி நிலையத்தில் பணியாற்றி வரும் இவர் ஓர் ஏ-டாப் கிரேடு வயலின் கலைஞர் ஆவார். இசைஞானி இளையராஜா, வித்யா சாகர் போன்ற புகழ்பெற்ற இசை அமைப்பாளர்கள் இசை அமைத்துள்ள திரைப்படங்களிலும் இவர் வாசித்துள்ளார்.
# யூத்

***யூத்*** (*Youth*) என்பது 2002ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் வின்சென்ட் செல்வாவின் இயக்கத்திலும் வின்சென்டு செல்வா, விசய்பாற்கர் ஆகியோரின் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது.  
இந்தத் திரைப்படம் சிரு நவ்வுட்டோ என்ற தெலுங்குத் திரைப்படத்தைத் தழுவியே வெளிவந்துள்ளது.
# யூத்

## நடிகர்கள்

| நடிகர் | கதைமாந்தர் |  |
| --- | --- | --- |
| சிம்ரன் | குத்தாட்டப் பாடலில் ஆடுபவர் |  |
| விசய் | சிவா | } |
# யூத்

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *ஓல்ட் மொடல்* | திப்பு | 04:50 | வாலி |  |
| 2 | *வண் இஞ்சி* | எசு. பி. பாலசுப்பிரமணியம், சுசாதா மோகன் | 04:39 | வாலி |  |
| 3 | *சகியே சகியே* | அரிகரன், அரிணி | 05:39 | வி. வைரமுத்து |  |
| 4 | *சக்கரை நிலவே* | அரிசு இராகவேந்திரா | 05:39 | வி. வைரமுத்து |  |
| 5 | *சந்தோஷம்* | எசு. பி. பாலசுப்பிரமணியம் | 04:22 | வி. வைரமுத்து |  |
| 6 | *ஆல் தோட்ட* | சங்கர் மகாதேவன் | 04:55 | கபிலன் | } |
# கே. ஜெயராம்

**கே. ஜெயராம்** (*K. Jayaram*, 1949 – 2 சூலை 2023) இந்தியாவைச் சேர்ந்த ஒரு புகழ்பெற்ற இயற்கையியல் ஒளிப்படக் கலைஞர் மற்றும் சிற்றுயிர் ஒளிப்படக் கலை முன்னோடி ஆவார். இவர் நாற்பது ஆண்டுகளுக்கும் மேலாக இத்துறையில் ஈடுபட்டுள்ளார். பல உலகளாவிய விருதுகளைப் பெற்றுள்ளார். பிபிசி உள்ளிட்ட உலகளாவிய இதழ்களில் இவருடைய ஒளிப்படங்கள் இடம்பெற்றுள்ளன.
# கே. ஜெயராம்

## வாழ்க்கை வரலாறு

1962இல் தனது பதினான்கு வயதில் ஒளிப்படமியைக் கையாளத் தொடங்கிய ஜெயராம், இந்தியாவின் பிரபலமான சூழலியல் ஒளிப்படக் கலைஞர்களில் ஒருவராக வளர்ந்தார். 1963 ஆம் ஆண்டு ஒரு போட்டியில் முதல் பரிசு வென்றதன் மூலம் இவரது ஒளிப்பட வாழ்க்கை தொடங்கியது. பூச்சிகளை படம் எடுப்பதில் இவர் சிறந்து விளங்கினார். தாவரவியல் மற்றும் உயிரியலில் ஆர்வம் கொண்டிருந்த இவர் தென்னிந்தியாவின் பட்டாம்பூச்சிகள் மற்றும் அமைதிப் பள்ளத்தாக்கு பற்றிய புத்தகங்களை இன்னொருவருடன் இணைந்து எழுதியுள்ளார். நூலை இன்னொருவருடன் கூட்டாக எழுதியுள்ளார். மேற்குத் தொடர்ச்சி மலையில் காணப்படும் ஒரு தவளைக்கும் (*Philautus jayarami*), ஒரு குதிக்கும் சிலந்தி இனத்திற்கும் (*Myrmarachne jayaramani*) இவரது பெயர் சூட்டப்பட்டுள்ளது. ஜெயராம் 1969 முதல் 2006 வரை மூன்று லட்சத்திற்கும் மிகுதியான ஒளிப்படங்களை எடுத்துள்ளார். இவரது படங்கள் பிபிசி உட்பட பல பன்னாட்டு ஊடகங்களில் வெளியிடப்பட்டுள்ளன. இவர் எடுத்த ஒளிப்படங்கள் 1970 ஆம் ஆண்டு லாஸ் ஏஞ்சல்ஸ் நகரில் நடைபெற்ற பன்னாட்டு ஒளிப்பட போட்டிக்கு தேர்வாயின. அதில் இவரது பூச்சி மற்றும் தேள் ஒளிப்படங்கள் தங்கம் மற்றும் வெள்ளிப் பதக்கங்களை வென்றன. 1978 இல் இவர் ஐக்கிய இராச்சியத்தின் ராயல் போட்டோகிராஃபிக் சொசைட்டியின், ஃபெலோ ஆனார். ஐரோப்பாவில் உள்ள ஒளிப்படக் கலைக்கான பன்னாட்டு கூட்டமைப்பின் விருதையும் பெற்றார்.  
ஜெயராம் 2023 சூலை 2 அன்று தனது 74 வயதில் இறந்தார்.
# அன்மொழித் தொகை

**அன்மொழித் தொகை** என்பது தமிழ் இலக்கணத்தில் ஆறு வகையான தொகைநிலைத் தொடர்களில் ஒன்றாகும். பண்புத்தொகை, உம்மைத்தொகை, வேற்றுமைத்தொகை என்னும் மூன்று தொகைநிலைகளின் மேல் அன்மொழித்தொகை வரும் என்பது தொல்காப்பியர் கருத்து. ஆறு தொகைநிலைகளில் அன்மொழித்தொகை ஏனைய ஐந்து தொகைநிலைகளின் மேலும் வரும் என்பது நன்னூல் கருத்து.  
;விளக்கம்
::பொற்றொடி வந்தாள்
இங்குப் *பொற்றொடி* என்பது *பொன்னாலாகிய தொடி* என மூன்றாம் வேற்றுமை உருபும் பயனும் உடன்தொக்க தொகையாக உள்ளது. இதனை *வந்தாள்* எனும் முடிக்கும் சொல்லுடன் இணைத்துப் பார்த்தால் *பொற்றொடி அணிந்த பெண் வந்தாள்* என உணர்த்தும். பொன், தொடி ஆகிய இரண்டு சொற்களுக்கும் அப்பாற்பட்டுப் பெண் எனும் சொல்லிலே பொருள் நிற்பதால், பெண் எனும் சொல் அன்மொழியாகும்.  
##### எடுத்துக்காட்டு
| வரிசை எண் | தொகையின் பெயர் | எடுத்துக்காட்டு | விரி |  |
| --- | --- | --- | --- | --- |
| 1 | இரண்டாம் வேற்றுமைத் தொகைப் புறத்துப் பிறந்த அன்மொழித் தொகை  
மூன்றாம் வேற்றுமைத் தொகைப்புறத்துப் பிறந்த அன்மொழித்தொகை  
நான்காம் வேற்றுமைத் தொகைப்புறத்துப் பிறந்த அன்மொழித்தொகை  
ஐந்தாம் வேற்றுமைத் தொகைப்புறத்துப் பிறந்த அன்மொழித் தொகை  
ஆறாம் வேற்றுமைத் தொகைப்புறத்துப் பிறந்த அன்மொழித் தொகை  
ஏழாம் வேற்றுமைத்தொகைப் புறத்துப் பிறந்த அன்மொழித்தொகை | **பூங்குழல்** வந்தாள்  
**பொற்றொடி** வந்தாள்  
கவி இலக்கணம்  
பொற்றாலி  
கிள்ளிகுடி  
கீழ்வயிற்றுக் கழலை | பூவை உடைய குழலினை உடையாள்  
பொன்னால் ஆகிய தொடியினை உடையாள்  
இது கவிக்கு இலக்கணம் சொல்லப்பட்ட நூல்  
பொன்னின் ஆகிய தாலியினை உடையாள்  
கிள்ளியினது குடியிருக்கும் ஊர்  
கீழ்வயிற்றின் கண் எழுந்த கழலைபோல்வான் |  |
| 2 | வினைத்தொகைப் புறத்துப் பிறந்த அன்மொழித்தொகை | **தாழ்குழல்** வந்தாள் | தாழ்ந்த குழலினை உடையாள் |  |
| 3 | பண்புத்தொகைப் புறத்துப் பிறந்த அன்மொழித்தொகை | **கருங்குழல்** வந்தாள் | கருமையாகிய குழலினை உடையாள் |  |
| 4 | உவமத்தொகைப் புறத்துப் பிறந்த அன்மொழித்தொகை | **துடியிடை** வந்தாள் | துடிபோலும் இடையினை உடையாள் |  |
| 5 | உம்மைத்தொகைப் புறத்துப் பிறந்த அன்மொழித்தொகை | தகரஞாழல் | தகரமும் ஞாழலும் கலந்து உண்டாகிய சாந்து |  |
| - | பன்மொழித் தொடர் புறத்துப் பிறந்த அன்மொழித்தொகை | **தகரஞாழன்முலை** வந்தாள் | தகரமும் ஞாழலும் கூடி உண்டாகிய சாந்தை அணிந்த முலையினையுடையாள் |  |
| - | பன்மொழித்தொடரில் அறுவகைத் தொகைகளும் கலந்து தொகையானது | திகழ் செவ்வான் மதித் திருமுகப் பூங்குழல் | திகழ்ந்த செம்மையாகிய வானத்தின்கண் மதிபோலும் திருமுகத்தினையும் பூவை அணிந்த குழலினையும் உடையாள் | } |  
##### அடிக்குறிப்பு
# பாடுதுறை

**பாடுதுறை** என்னும் நூல் தத்துவராயர் பாடிய பாடல்களின் ஒரு தொகுப்பு.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
தத்துவராயர் தம் குருவிடமிருந்து பிரிந்து மீண்டும் அவரிடம் வந்து சேரும் வரையில் நிகழ்ந்த செய்திகள் இதில் உள்ளன.
- இதில் 138 தலைப்புகளில் 1140 பாடல்கள் உள்ளன.
தலைப்புகள்
முதலான தலைப்புகள் இவர் புதுமையாகக் காட்டிய சிற்றிலக்கியக் காட்சிகள்  
இவர் காட்டிய குரு பரம்பரை வரிசை
- சில பஜனைப் பாடல்கள் உள்ளன
- அம்மானை, அன்னைப் பத்து, பள்ளியெழுச்சி, பல்லாண்டு, எம்மாவை போன்ற திருவாசக திவ்வியப் பிரபந்த பாடல் உறுப்புகள் சமய வேறுபாடின்றி பாடப்பட்டுள்ளன.
# பாடுதுறை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# பேரிமத்தளம்

**பேரிமத்தளம்** என்பது தோற்கருவி வகையைச் சார்ந்த தமிழர் இசைக்கருவி ஆகும். இது மிருதங்கத்தை விட நீண்டது. பலாக்கட்டையால் செய்யப்பட்டு ஆட்டுத் தோல் போர்த்தப்படுவது. அரளிக்குச்சியால் ஒரு முகத்தில் மட்டும் வாசிக்கப்படுவது. தற்காலத்தில் சில பெரிய கோயில்களில் மட்டும் உலாவின் போது பயன்பாட்டில் இருக்கிறது.
# ஈசுர கீதை

**ஈசுரகீதை** என்பது தத்துவராயர் பாடிய நூல்களில் ஒன்று. கண்ணன் புகழைச் சொல்வது பகவத் கீதை. இந்த நூல் ஈசிவரனின் புகழைக் கூறுவதால் ஈசுரக்கீதை எனப் பெயரிடப்பட்டுள்ளது.
இதனை இவரது ஆசிரியர் சொரூபானந்தர் பாராட்டிச் ‘**சிவப்பிரகாசம்**’ என்னும் பெயரையும் சூட்டியுள்ளார்.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
# ஈசுர கீதை

## வடமொழி ஈசுரகீதை

:வடமொழியில் ஈசுரகீதை என்னும் பெயருடன் ஒரு நூல் உள்ளது. இதனைச் சிவாக்கிர யோகிகள் என்பவர் தமது நூல் கூர்ம புராணம் உத்தர காண்டத்தில் 112 அத்தியாயங்களில் வடமொழியில் பாடியுள்ளார். இதனைத் தத்துவராயர் தமிழில் பாடிய நூல் இது.
ஒப்புநோக்கம்
- ஈசுர கீதை - சிவம் - தத்துவராயர்
- பிரம கீதை - பிரம் - தத்துவராயர்
- பகவத் கீதை - வைணவம் - வடமொழிப் புலவர்
# ஈசுர கீதை

## தமிழ்நூலின் பாங்குகள்

- இது 11 தலைப்புகளில் 338 பாடல்களைக் கொண்டது.
- இது வேதாந்த நூல். என்றாலும் தென்னாடுடைய சிவனைப் பாட்டுடைத் தலைவனாகக் கொண்டுள்ளது.
- நூல் நல்ல தமிழில் உள்ளது.
- வருணனை என்னும் சொல்லை இந்நூல் ‘வர்ணனம்’ எனத் தலைப்புகளின் பெயராக வழங்குகிறது. ‘ஜே’ என்னும் சொல்லைத் திருவாசகம் சிவபுராணத்தைப் பின்பற்றி ‘வெல்க’ என வழங்குகிறது.  
எடுத்துக்காட்டு
:வெல்க பூதபதி வெல்க சீவபதி
:வெல்க யோகபதி வெல்கவே
# ஈசுர கீதை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கண்ணூறு

பிறரது பார்வை காரணமாக ஒருவருக்கோ, ஒருநிறுவனத்திற்கோ, கட்டமைப்புக்கோ அல்லது உறவுநிலைக்கோ ஏற்படுவதாகக் கருதப்படும் ஊறு **கண்ணூறு** எனப்படும். இதனை கண் திருஷ்டி, கண்ணேறு எனவும் அழைப்பர். இது தமிழர் உள்ளிட்ட சில பண்பாடுகளில் காணப்படும் நம்பிக்கை ஆகும்.  
கண்ணூறு ஏற்பட்ட ஒருவர் நோய்வாய்ப்படுவதாகவும், மனச்சஞ்சலத்திற்கு உள்ளாவதாகவும், தீய நிகழ்வுகளுக்கு உள்ளாவதாகவும் நம்பப்படுகின்றது.  
இந்து சமயப் பண்பாட்டில் கண்ணூறு, நாவூறு, காற்றூறு என்பன மூவகைத் திருஷ்டிகளாகக் கூறப்படுகின்றது. இதில் நாவூறு என்பது பிறர் நாவால் சபிப்பதால் வரும் தீவிளைவு எனவும் காற்றணவு என்பது காற்றில் உள்ள தீயவாயுக்களின் விளைவாகவும் கொள்ளப்படுகின்றது.
# கண்ணூறு

## சொல்லிலக்கணம்

கண்+ஊறு = கண்ணூறு
# கண்ணூறு

## கண்ணூறு நீக்க முறைகள்

இந்து சமயத்தில் கட்டிடங்களுக்கு கண்ணூறு ஏற்படுவதை தடுக்க சில வழிமுறைகள் பின்பற்றப்படுகின்றன.  
1. கட்டிடங்களில் நீர் பூசணிக்காய் கட்டுவது
1. நீர்பூசணியில் கண்திருஷ்டி பூத பொம்மையை வரைந்து தொங்கவிடுதல்
1. திருஷ்டி பொம்மை எனப்படும் பழைய சட்டை மற்றும் முழுகால்சட்டையில் வைக்கோல் துணித்து கட்டிடத்தின் முன்பு கட்டுதல்
1. கண்திருஷ்டி பூதம் பொம்மை வரைதல்
1. கண்திருஷ்டி பூதம் பொம்மையை கட்டுதல்
1. கண்திருஷ்டி விநாயகர் டைல்ஸ் ஒட்டுதல்
1. கண்திருஷ்டி விநாயகர் படத்தை மாட்டுதல்
1. கண்திருஷ்டி விநாயகர் பொம்மையை மாட்டுதல்
1. எலுமிச்சை பழத்தை சரிபாதியாக அறுத்து ஒரு பாதியில் மஞ்சள் தடவியும் மறுபாதியில் குங்குமம் தடவியும் வைத்தல்
1. பச்சைமிளகாய் எழுமிச்சை கோர்த்து கட்டுதல்
1. துணி பொம்மையை தூக்கில் தொங்க விடுதல்
1. கோழிக்குஞ்சை தூக்கில் தொங்கவிடுதல்
1. கற்றாழை செடியை பிடுங்கி தலைகீழாக தொங்கவிடுதல்
1. ஆகாச கருடன் கிழங்கினை மஞ்சள் குங்குமம் தடவி தொங்கவிடுதல்
1. படிகாரத்தை கருப்புநிறகயிறால் கட்டி தொங்கவிடுதல்
1. முழுத்தேங்காயை கட்டி தொங்கவிடுதல்  
குழந்தைகளுக்கு கண்ணூறு படாமல் பெரிய் கருப்புப் பொட்டு நெற்றியிலும் கன்னத்திலும் இடப்படுகின்றது.  
ஏற்பட்ட கண்ணூறை சாந்திப்படுத்த கண்ணூறு கழிக்கப்படும். தூர இடங்களில் இருந்து வீட்டுக்கு வந்தாலோ அல்லது திருமண வரவேற்பின் போது திருட்டி கழிக்கப்படுவது வழக்கம். புதுமனை புகுதல், பூப்புனித நீராட்டல் முதலான நிகழ்வுகளில் கண்ணூறு கழித்தல் ஒரு சடங்காகக் கொண்டாடப்படுகின்றது.  
இந்த கண்ணூறு நீக்குவதற்கு எண்ணற்ற முறைகள் இந்துகளால் செய்யப்படுகின்றன. வீடுகள், அலுவலகங்கள் போன்றவற்றுக்கு அந்தக் கட்டிடத்தின் முன்பு நீர்பூசணி கட்டுதல், மிளகாய்-எலுமிச்சை மாலை கட்டுதல், கத்தாழையை தொங்கவிடுதல், அரக்க பொம்மைகளை தொங்கவிடுதல், நீர்ப்பூசணியில் அரக்க பொம்மை வரைந்து தொங்கவிடுதல் போன்ற சடங்குகளை செய்கின்றார்கள்.  
இவையன்றி சூரத்தேங்காய் உடைத்தல், பூசணி உடைத்தல், எலுமிச்சை பழத்தினை அறுத்து சிவப்பு தடவி வைத்தல் போன்றவற்றையும் செய்கின்றார்கள்.  
மனிதர்களுக்கும், நாய் மற்றும் பசு போன்ற விலங்குகளுக்கும் ஆராத்தி எடுத்தல், கற்பூரம் வைத்த வெற்றிலையைச் சுற்றி எறிதல் போன்ற சடங்குகளை கையாளுகின்றார்கள்.
# கண்ணூறு

## இலக்கியத்தில் கண்ணூறு

- கல்லடி பட்டாலும் கண்ணடி படக்கூடாது என்பது பழமொழி.  
- திருவருட்பாவில் கண்ணூறு பற்றி இப்படி கூறப்படுகின்றது.  
<code>திவசங்கள் தொறும்கொண்டிடு தீமைப் பிணிதீரும்
பவசங்கடம் அறுமிவ்விக பரமும் புகழ்பரவும்
கவசங்கள் எனச்சூழ்ந்துறு **கண்ணேறது** தவிரும்
சிவசண்முக எனவேஅருள் திருநீறணிந் திடிலே.</code>
# உலகம்பரவுநோய்

**உலகம்பரவுநோய்** அல்லது **பெருந்தொற்று** (pandemic) என்பது கொள்ளைநோய் ஒன்று தொற்றுநோயாக இருந்து, அந்த நோய்த்தொற்று விரைவாகப் பரவுவதால், ஒரு நாட்டில் இருந்து இன்னொரு நாட்டுக்கோ, அல்லது ஒரு கண்டத்தில் இருந்து இன்னொரு கண்டத்துக்கோ பரவி, பெரிய அளவில் மக்களைத் தாக்குவதாகும். இது உலகம் முழுமைக்கும்கூட பரவக்கூடும். அதாவது கண்டம், உலகம் போன்ற பெரும் பகுதியில் உள்ள மக்களைத் தாக்கும் **கொள்ளை நோய்** தொற்றைக் குறிக்கும்.  
பெரியம்மை, காசநோய் போன்ற நோய்கள் இவ்வாறு பரவிய நோய்களாக வரலாற்றில் பதியப்பட்டுள்ளது. எச்.ஐ.வி, பறவைக் காய்ச்சல், எச்1.என்1 சளிக்காய்ச்சல்,கொரானா போன்றன அண்மையில் பரவிய உலகம்பரவுநோய்கள் ஆகும்.  
உலக சுகாதார நிறுவனத்தின் வரைவிலக்கணப்படி, "உலகப் பரவற் தொற்று" என்பதற்குப் பின்வரும் நிலைமைகள் தேவை.  
- மக்களுக்குப் புதிதான நோய் உருவாதல்.
- கடுமையான நோய் உண்டாக்கும் தொற்று நோய்க்காரணிகள்.
- மனிதர்களிடையே நோய் இலகுவாகப் பரவுதல்.  
பரந்த பகுதியில் இருப்பதாலோ, பெருமளவில் மக்கள் கொல்லப்படுவதாலோ மட்டும் ஒரு நோய் **உலகம்பரவுநோய்** ஆவதில்லை. இது ஒரு தொற்றுநோயாக இருத்தலும் வேண்டும். எடுத்துக் காட்டாகப் பெருமளவில் மக்கள் இறப்பதற்குக் காரணமாகும் புற்றுநோய் உலகம்பரவுநோய் அல்ல.
# உலகம்பரவுநோய்

## தற்போதைய உலகம்பரவும் நோய்கள்

### எச்.ஐ.வி/எயிட்சு

எச்.ஐ.வி முதன்முதலாக ஆப்பிரிக்காவில் தோன்றி ஹைட்டி தீவின் வழியாக 1966 மற்றும் 1972 ஆம் ஆண்டிற்கு இடையில் ஐக்கிய அமெரிக்காவிற்கு பரவியது. எயிட்சு தற்போதைய நிலையில் பரவும் தன்மை நோயாகும். தெற்கு மற்றும் கிழக்கு ஆப்பிரிக்காவின் இதன் தொற்று வீதம் அதிகளவாக 25 % அளவிற்கு உள்ளது. 2006 இல் தென் ஆப்பிரிக்காவில் கர்ப்பினி பெண்களில் 29.1% என்ற அளவில் உள்ளது. பாதுகாப்பான பாலியல் நடைமுறைகள் மற்றும் குருதி வழித் தொற்று முன்னெச்சரிக்கை பயிற்சிகள் போன்ற பயனுள்ள தேசிய கல்வித் திட்டங்களுக்கான நிதியுதவிகள் பல ஆப்பிரிக்க நாடுகளில் எச்.ஐ.வி தொற்று விகிதங்களை சீராக குறைக்க உதவியது. எச்.ஐ.வி தொற்று விகிதங்கள் ஆசியாவிலும், அமெரிக்காவிலும் மீண்டும் உயரும் வாய்ப்புகள் உள்ளன. ஆப்பிரிக்காவில் எய்ட்சு நோய் தாக்குதாலால் இறப்பு எண்ணிக்கை 2025 ஆண்டு வாக்கில் 90-100 மில்லியன் வரை உயரும் என கணிக்கப்பட்டுள்ளது.
உலக சுகாதார அமைப்பானது இந்த வைரசால் ஏற்படும் எய்ட்சு நோயை ஒரு உலகம்பரவு நோயாக அறிவித்துள்ளது. ஆனாலும் இதுபற்றிய சரியான விழிப்புணர்வின்மையால், இது தொடர்ந்து இடர்தரும் காரணியாகவே இருந்து வருகிறது. இது கண்டு பிடிக்கப்பட்ட 1981 ஆம் ஆண்டிலிருந்து 2006 ஆம் ஆண்டிற்குள், உலகில் கிட்டத்தட்ட 25 மில்லியன் மக்கள் இத்தீவிர வைரசு தொற்றினால் இறந்துள்ளனர் 2005 ஆம் ஆண்டில் மட்டும் 2.4–3.3 மில்லியன் மக்கள் இறப்பு இந்நோயால் ஏற்பட்டதாகவும், அதில் 570,000 க்கு மேற்பட்டோர் குழந்தைகள் எனவும் அறியப்படுகிறது. இதில் மூன்றில் ஒருபகுதி பொருளாதார வீழ்ச்சி, வறுமை நிலை காரணமாக ஆப்பிரிக்காவில் sub-sahara, பகுதியில் நிகழ்ந்ததாக ஆய்வுகள் கூறுகின்றன தற்போதைய நிலமையின்படி ஆப்பிரிக்காவில் 90 மில்லியன் மக்கள் இந்த வைரசு தாக்குதலுக்கு ஆட்படவிருப்பதாகவும், இதனால் கிட்டத்தட்ட 18 மில்லியன் அநாதைக் குழந்தைகள் உருவாகும் சாத்தியம் இருப்பதாகவும் ஆய்வுகள் சொல்கின்றன .
# உலகம்பரவுநோய்

## காலரா

காலரா அல்லது வாந்திபேதி 19 ஆம் நூற்றாண்டில் மிக அதிகமாக பரவிய நோயாகும் இது பல மில்லியன் கணக்கான மக்களைக் கொன்றது.  
- முதல் காலரா தொற்று 1816-1826, ஆண்டுகளில் இந்திய துணைக்கண்டத்தில் காலரா பரவியது. வங்காளத்தில் தொடங்கிய இந்த தொற்று, பின்னர் இந்தியா முழுவதும் 1820 ஆம் ஆண்டில் பரவியது. 10,000 பிரித்தானிய துருப்புக்கள் மற்றும் எண்ணற்ற இந்தியர்கள் இந்த தொற்றுநோயால் இறந்தனர். பின்னர் இந்த கொடிய நோய் சீனா, இந்தோனேசியா (அங்கு மட்டும் ஜாவாவின் தீவில் 100,000 க்கும் அதிகமானோர் இறந்தனர்) போன்ற நாடுகளுக்கு பரவியது. 1817 மற்றும் 1860 ஆம் ஆண்டுகளுக்கு இடையில் இந்தியாவில் 15 மில்லியனுக்கும் அதிகமானவர்கள் இறந்தனர் என மதிப்பிடப்பட்டுள்ளது. 1865 மற்றும் 1917 ஆம் ஆண்டுகளுக்கிடையில் மற்றுமொரு 23 மில்லியன் மக்கள் இந்நோய் தாக்கப்பட்டு மாண்டனர். இதே காலகட்டத்தில் ரசிய நாட்டில் 2 மில்லியன் மக்கள் இறந்தனர்.
- இரண்டாவது காலரா தொற்று 1829-1851 ரசியா, ஹங்கேரி (கிட்டத்தட்ட 100,000 இறப்புகள்) மற்றும் 1831 ல் செருமனி, 1832ல் லண்டன் (55,000 த்திற்கும் அதிகமானவர்கள் ஐக்கிய ராச்சியத்தில் இறந்தனர்), பிரான்சு, கனடா (ஓண்டாரியோ) மற்றும் ஐக்கிய மாகானங்கள் (நியூ யோர்க் நகரம்) ஆகிய நாடுகளில் ஏற்பட்டது. வட அமெரிக்காவின் பசுபிக் வளைகுடாவில் 1834 ஆம் அண்டு வாக்கில் காலரா தொற்று ஏற்பட்டது. ஆகிய நாடுகளில் ஏற்பட்டது. 1848 இல் இங்கிலாந்து மற்றும் வேல்ஸ்ல் ஆகிய நாடுகளில் காலரா பரவல் மூலம் 52,000 மக்கள் இறந்தனர். 1832 க்கும் 1849 க்கும் இடையில் 150,000 க்கும் அதிகமான அமெரிக்கர்கள் காலரா நோய் தாக்கத்தால் இறந்ததாக நம்பப்படுகிறது.
- மூன்றாவது தொற்று 1852-1860 முக்கியமாக ரசிய நாட்டை பாதித்தது. ரசியாவில் மட்டும் ஒரு மில்லியன் மக்கள் இறந்தனர்.
1854 முதல் 55 ஆம் ஆண்டு வாக்கில் எசுப்பானியத்தில் மட்டும் கலாரா நோயால் 2,36,000 மக்கள் இறந்தனர். மெக்சிக்கோவில் 200,000 மக்கள் இந்நோயால் இறந்தனர்.  
- நான்காவது தொற்று 1863–1875,ஐரோப்பா மற்றும் ஆப்ரிக்காவில் பெரும்பாலும் இந்நோய் பரவியது. மெக்கா புனிதப்பயணத்தில் ஈடுபட்டிருந்த 90,000 யாத்ரீகர்களில் குறைந்தபட்சம் 30,000 பேர் பாதிக்கப்பட்டனர். 1866 ஆம் ஆண்டில் ரஷ்யாவில் இந்நோய் 90,000 உயிர்களைக் கொன்றது.
# உலகம்பரவுநோய்

## பெரியம்மை

பெரியம்மை (Smallpox), மனிதர்களை மட்டும் தாக்கும் அதிகத் தொற்றுத் தன்மை கொண்ட நோயாகும். இது *Variola major* மற்றும் *Variola minor* ஆகிய இரு அதி நுண் நச்சுயிர்களால் உண்டாகிறது. இவற்றுள் *V. major* அதிக உயிர்ப்பலிகளை உண்டாக்க வல்லதாகும். இக்கிருமி தாக்கியவர்களுள் 20 முதல் 40 விழுக்காட்டினர் இறந்து விடுகின்றனர். *V. minor* கிருமி தாக்கியவர்களுள் ஒரு விழுக்காட்டினர் மட்டுமே இறக்கின்றனர். உயிர் பிழைத்தவர்களில் பலரும், (ஒன்று அல்லது) இரண்டு கண்கள் குருடாவதுடன், நீங்காத தழும்புகளையும் பெறுகின்றனர். 20ஆம் நூற்றாண்டில் இந்நோய் காரணமாக 300-500 மில்லியன் மக்கள் இறந்தனர். 1967ல் உலக சுகாதார நிறுவனம் வெளியிட்ட அறிக்கையின்படி அந்த ஆண்டு மட்டும் 15 மில்லியின் மக்கள் அந்நோய் பீடிக்கப்பட்டு அவர்களுள் இரண்டு மில்லியன் மக்கள் இறந்தனர். எட்வர்ட் ஜென்னர் இந்நோய்க்கான தடுப்பு மருந்தை 1796 ஆம் அண்டு கண்டுபிடித்தார். 1978 ஆம் ஆண்டு செப்டம்பர் மாதம் ஐக்கிய இராச்சியத்தில் ஜேனட் பார்க்கர் என்பவர் இந்நோய் தாக்கி இறந்தார். அதன் பின் இந்நோயின் தாக்குதல் எங்கும் அறியப்படவில்லை.
# உலகம்பரவுநோய்

## தட்டம்மை

தட்டம்மை அல்லது சின்னமுத்து, மணல்வாரி அம்மை, (*Measles*,*morbilli* ) என்றெல்லாம் அறியப்படும் இந்த நோய் பாராமைக்சோவைரசு குடும்பத்தைச் சேர்ந்த மோர்பில்லி தீநுண்மத்தால் ஏற்படும் ஓர் சுவாச நோய்த்தொற்றாகும். மோர்பி தீநுண்மங்கள் உறையுடைய, ஓரிழை எதிர்-உணர்வு ரைபோநியூக்ளிக் அமில தீநுண்மங்களாகும். நோய் அறிகுறிகளாக காய்ச்சல், இருமல், மூக்கொழுகல், சிவந்த கண்கள் ஏற்படுவதுடன் பொதுவான நீல-வெள்ளை நிற மையப்பகுதி கொண்ட சிறிய சிவப்பு நிற புள்ளிகள் போன்ற தோற்றம் வாயினுள் ஏற்படும். உடல் முழுவதும் தோலில் கொப்புளங்கள் இருக்கும்.  
தட்டம்மை நோய்த்தொற்று உள்ளவரின் மூக்கில் அல்லது தொண்டையில் வடியும் நீருடன் நேரடியாகவோ மறைமுகமாகவோ தொற்றும்போது இந்நோய் பரவுகிறது. தொற்றிய இடத்தில் இரண்டுமணி நேரம் வரை வீரியத்துடன் காணப்படும். உடலில் கொப்புளங்கள் தோன்றுவதற்கு நான்கு நாட்கள் முன்பாகவும் நோய் வடிந்த பிறகு நான்கு நாட்கள் வரையும் நோயுற்றவரிடமிருந்த பிறருக்கு நோய் தொற்ற வாய்ப்புள்ளது. விரைவாகப் பரவக்கூடிய இந்த தீநுண்மம் நோயுற்றவருடன் வாழும் இடத்தை பகிரும் 90% நபர்களுக்கு தொற்றக்கூடிய வாய்ப்பு உள்ளது.
தட்டம்மை தொற்றியவருக்கு முதல் தொடர்பிலிருந்து ஒன்பது முதல் பன்னிரெண்டு நாட்கள் வரை அறிகுறியில்லா அடைவுக்காலமாக இருக்கிறது.
# உலகம்பரவுநோய்

## காசநோய்

சாதாரண தடுமனைப் போன்றே காசநோயும் காற்றினால் தொற்றுதலை ஏற்படுத்தி, பரவுகின்றது. நுரையீரல் காசநோய்த் தொற்றுக்குட்பட்ட ஒருவர் இருமும்போது, தும்மும்போது, பேசும்போது அல்லது துப்பும்போது வெளியேற்றும் 05-5&nbsp;µm விட்டமுள்ள காற்றுத் துளிகள் காசநோய்த் தொற்றை ஏற்படுத்தும் தன்மையைக் கொண்டிருக்கின்றன. ஒரு தனியான தும்மலின்போது நோயை உருவாக்கும் திறன்கொண்ட 40,000 துளிகள்வரை வெளியேறும் வாய்ப்பு உள்ளது. தொற்றை ஏற்படுத்த தேவையான நோய்க்காரணியின் அளவு மிகச் சிறியதாக இருப்பதால், ஒரு தனி காற்றுத் துளியே வேறு ஒருவரில் ஒரு புதிய தொற்றை ஏற்படுத்த முடியும்  
நோயுள்ள ஒருவருடன் தொடர்ந்த, அடிக்கடியான, அதிகமான தொடர்பில் இருப்பவருக்கு இந்நோய் உருவாவதற்கான சந்தர்ப்பம் அதிகமாக இருக்கும். நோயுள்ள, ஆனால் சிகிச்சைக்குட்படாத நபர் ஒருவர், வருடமொன்றுக்கு மேலும் 10-15 பேர்வரை தொற்றுக்குட்பட்த்துவதற்கான சாத்தியம் உள்ளது  
நோய்க்காரணியினால் தொற்றுக்குட்பட்ட பலரில், நோயானது வெளித்தெரியாமல் ஒரு மறைநிலையில் (Latent TB) காணப்படும். இப்படி நோயானது மறைநிலையில் காணப்படும் ஒருவரால் புதிய தொற்று ஏற்படமாட்டாது. நோயானது செயல்நிலையிலுள்ள (active TB) ஒருவரிலிருந்து மட்டுமே நோய்த் தொற்று ஏற்படும் சாத்தியமுள்ளது. நோய்த்தொற்று ஏற்படுவதற்கான நிகழ்தகவானது நோய்க்காவியாக (carrier) செயற்படும் ஒருவரினால் வெளியேற்றப்படும் நோய்த் தாக்கத்தை ஏற்படுத்தவல்ல நீர்த் துளிகளின் எண்ணிக்கை, அவர் இருக்கும் இடத்தில் காற்றோட்டத்தின் தன்மை, நோய்க்காரணியை எதிர்கொள்ளும் நேரத்தின் அளவு, *M.tuberculosis* வகையின் நோயேற்படுத்தும் தன்மையின் அளவு (virulence) போன்ற காரணிகளில் தங்கியிருக்கும்  
புதிதாக நோய்த்தொற்றுக்கு உள்ளாகி நோயின் செயற்படு நிலையில் உள்ள ஒருவரிலிருந்து இன்னொருவருக்கு நோய்த்தொற்று ஏற்படுவதற்கு அவருக்கு தொற்று ஏற்பட்ட நேரத்திலிருந்து 3- 4 கிழமைகள் எடுக்கும். காசநோய்த் தொற்றுள்ள இறைச்சியை உண்பதனாலும் இந்நோய்த் தொற்று ஏற்பட வாய்ப்புண்டு. *Mycobacterium bovis* ஆனது கால்நடைகளில் காசநோயை உருவாக்கும் திறனுள்ளது.
# உலகம்பரவுநோய்

## மலேரியா

மலேரியா என்பது நோய் பரப்பி அல்லது நோய்க்காவி வாயிலாக பரவும் தொற்றுப்பண்புடைய ஒரு தொற்றுநோயாகும். இது முதற்கலவுரு ஒட்டுண்ணிகள் மூலம் ஏற்படுகிறது. அமெரிக்கா, ஆசியா மற்றும் ஆப்பிரிக்கா ஆகிய பகுதிகளையும் சேர்த்து வெப்ப வலயம் சார்ந்த மற்றும் மிதவெப்ப மண்டல பிரதேசங்களிலும் இது பரவலாகக் காணப்படுகிறது. ஒவ்வொரு ஆண்டும் தோராயமாக 350 முதல் 500 மில்லியன் வரையிலான மக்கள் மலேரியா நோயினால் பாதிக்கப்படுகிறார்கள். அவற்றில் ஒன்றிலிருந்து மூன்று மில்லியன் மக்கள் இந்த நோயினால் இறக்கிறார்கள். இந்த நோயின் காரணமாக இறப்பவர்களில் அதிகமானவர் சப்-சஹாரா (Sub-Saharan) ஆப்பிரிக்காவில் இருக்கும் இளம் குழந்தைகளாவர். மலேரியா தொடர்பாக ஏற்படும் இறப்புகளில் 90 சதவீத இறப்பு சப்-சஹாரா ஆப்பிரிக்காவில் நிகழ்கிறது. மலேரியா பொதுவாக வறுமையுடன் தொடர்புள்ளதாக இருக்கிறது. ஆனால் இது வறுமைக்கு காரணமாகவும் பொருளாதார முன்னேற்றத்திற்கு மிகப்பெரிய தடையாகவும் இருக்கிறது.
# உலகம்பரவுநோய்

## தொழுநோய்

தொழு நோய் (ஆங்கிலம்-Leprosy or Hansen's disease (HD)) என்பது, *மைக்கோபாக்டீரியம் இலெப்ரே* என்னும் நோய்க்காரணி/நோயுயிரியால் வரும், உயிர்க்கொல்லி நோயாகும். இதன் வரலாறு மிகவும் பிந்தையதாகும். இந்நோயைப் பற்றி, பல வரலாற்று நூல்களும், கிறித்துவ மதநூலான விவிலியத்திலும் இதன் குறிப்பு உள்ளது. இந்நோயை உண்டாக்கும் நோயுயிரியை, முதலில் 1873ம் ஆண்டு மருத்துவர் கெரார்டு ஆன்சன் என்பவர் கண்டறிந்தார். ஆதலால் இதற்கு ஆன்சன் நோய் எனவும் அழைக்கப்படுகிறது.  
தொழுநோய் என்பது புறநரம்புகள் பகுதிகளிலும் மற்றும் சுவாசக்குழாயில் காணப்படும் கோழைகளில் ஏற்படும் குருண/குருமணி நோய்களாகும். தோலில் காணப்படும் சீழே அதன் முதல் அறிகுறியாகும். ஆரம்ப நிலையிலேயே சிகிச்சை அளிக்காமல் விடின் தொழுநோயின் தீவிரம் அதிகரித்து தோல், நரம்பு, விரல்கள் மற்றும் கண்களுக்கு நிரந்தர பாதிப்பை ஏற்படுத்தும்.  
இதன் பாதிப்பால் உடலுறுப்புகளுக்கு உணர்ச்சியின்மையும் விரல்கள் மற்றும் பாதங்களில் கலக்கூட்டுக்கள் இழப்பு ஏற்படுதலால் இவை விரல்கள் உதிர்ந்த்து போலக்காட்சித் தரும். இவையே முற்றும் நிலையில் உயிர் துரக்கும் நிலையை அடைவதும் உண்டு. இது பெரும்பாலும் நோயெதிர்ப்பாற்றல் குன்றியவரையே இது தாக்குகிறது. இது தமிழ்நாட்டில் பரவலாக அறியப்பட்டுள்ளது என்பதற்கு இதற்கு வழங்கும் வெவ்வேறு பெயர்களைக் கொண்டு அறியலாம். தொழுநோயை குட்டம், குச்டநோய், பெருவியாதி, மேகநீர், மேகநோய் எனப் பரவலாக அழைக்கப்படுகிறது.
# உலகம்பரவுநோய்

## மஞ்சள் காய்ச்சல்

மஞ்சள் காய்ச்சல் அல்லது மஞ்சட் காய்ச்சல் (Yellow fever), தீநுண்மத்தால் ஏற்படும் ஒரு கடிய குருதிப்போக்குக் காய்ச்சல் ஆகும்.[1] மஞ்சட் தீநுண்மக் குடும்பத்தைச் சார்ந்த ஆர்.என்.ஏ வைரசு இக்காய்ச்சலை உண்டாக்கும் தீநுண்மம் ஆகும். இந்நோய் ஆபிரிக்காவில் முதன்முதல் தோன்றியது என நம்பப்படுகின்றது. தற்பொழுது இந்நோய் அயனமண்டல அமெரிக்கா, ஆபிரிக்கா போன்ற பகுதிகளில் காணப்படுகின்றது, ஆனால் ஆசியாவில் தோன்றுவதில்லை.[2]  
டெங்கு காய்ச்சல் போன்று மஞ்சட் காய்ச்சல்த் தீநுண்மம் இரு காவி வட்டத்தைக் கொண்டுள்ளது: வனப்பகுதி, மக்கள் வசிக்கும் பகுதி. மஞ்சட் காய்ச்சல் வைரசை கொசுக்கள் காவுகின்றன, குறிப்பாக ஏடிசு எகிப்தி எனும் கொசு இனத்தின் பெண் கொசுவால், அது கடிக்கும் போது உமிழ்நீரை மனித உடலில் செலுத்துகையில் பரப்பப்படுகிறது. வனப்பகுதியில் வேறு கொசு இனங்கள் காவிகளாகவும் குரங்குகள் வழங்கிகளாகவும் உள்ளன, மக்கள் வசிக்கும் பகுதியில் முதன்மைக் காவியாக ஏடிசு எகிப்திக் கொசுவும் வழங்கியாக மனிதரும் உள்ளனர்.[3]  
இக்காய்ச்சலில் உடல்வெப்பநிலை மிகையாகுவதுடன் குமட்டுதல், தலைவலி, நடுக்கம், முதுகுவலி போன்ற அறிகுறிகளும் தென்படும்.[3] சில நோயாளிகளில் இதன் விளைவு பாரதூரமாக இருக்கும், அவர்களில் கல்லீரல் கடுமையாகப் பாதிக்கப்பட்டு கல்லீரல் அழற்சி மற்றும் கல்லீரல் இழைய இறப்பு ஏற்படும், இதன் காரணமாக மஞ்சள் காமாலை ஏற்படும், இதுவே இந்நோய்க்குரிய பெயர்க்காரணம். இந்நோயில் கடுமையாக குருதிப்போக்கு ஏற்படுவதால் குருதிப்போக்குக் காய்ச்சல் வகைக்குள் இந்நோய் அடங்குகின்றது.
# ம. திருமலை

**ம. திருமலை** (பி.1953)
# ம. திருமலை

## கல்வி

இவர் மதுரை மாவட்டம், சோழவந்தானில் பள்ளிப் படிப்பையும், மதுரைத் தியாகராசர் கல்லூரியில் தமிழில் இளங்கலை மற்றும் முதுகலைப் பட்டத்தினையும் பெற்றார். மதுரை காமராசர் பல்கலைக்கழகத்தின் தமிழியல் துறையில் செயகாந்தன், தகழி சிவசங்கரன் பிள்ளை நாவல்கள் ஒப்பாய்வு என்ற பொருளில் ஆய்வு செய்து முனைவர் பட்டம் பெற்றார். இவரது மேற்பார்வையில் 30 ஆய்வாளர்கள் முனைவர் பட்டம் பெற்றுள்ளனர்.
# ம. திருமலை

## பணி

மதுரை காமராசர் பல்கலைக்கழகத்தில் கூடுதல் தேர்வாணையர், தேர்வாணையர், நூல் விமர்சன பதிப்புத்துறை இயக்குநர், விடுதிக்காப்பாளர், தனிச்சிறப்பு அலுவலர் என்ற பொறுப்புகளை வகித்துள்ளார். 31 ஆண்டுகள் அங்கு பணியாறறியுள்ளார்.
- *ஒப்பிலக்கியம் - கொள்கைகளும் பயில்முறையும்*
- *இனிய காண்க (தமிழ் இலக்கியம் - புதிய பார்வை)*
- *இருண்மையியல் - கொள்கைகளும் பயில்முறைகளும்*
- *பொருநராற்றுப்படை - விளக்கமும் நயவுரையும்*
- *மாங்குடி மருதனாரின் மதுரைக்காஞ்சி - ஆய்வுரை*
- *தமிழ் மலையாள நாவல் ஒப்பாய்வு*
- *ஜெயகாந்தனின் முன்னுரை இலக்கியம்*
- *இலக்கிய நுட்பங்கள்*
- *இலக்கியமும் வாசிப்பும்*
# வீ. சு. சம்பத்

**வீரவள்ளி சுந்தரம் சம்பத்** (பிறப்பு: 16 ஜனவரி, 1950) ஒரு இந்திய நிருவாகி, சூன் 10, 2012 முதல் இந்தியத் தலைமைத் தேர்தல் ஆணையராக பொறுப்பேற்க உள்ளார். 1973-ம் வருடம் முதல் இந்திய ஆட்சிப் பணி அலுவலராக இருக்கும் இவர், தமிழ்நாட்டிலுள்ள வேலூரைச் சேர்ந்தவர். இவர் இந்தியத் தேர்தல் ஆணையத்தில் 21 ஏப்ரல் 2009 முதல் பணியாற்றி வருகிறார். அதற்கு முன்பு இந்திய அரசின் எரிசக்தி மற்றும் ஆற்றல் துறையில் செயலாளராக பணிபுரிந்து வந்தார். சூன் 6, 2012 அன்று இந்தியக் குடியரசுத் தலைவர், பிரதிபா பாட்டில் முன்னிலையில் ச. யா. குரேசிக்குப் பதிலாகத் தலைமைத் தேர்தல் அதிகாரியாகப் பொறுப்பு அளிக்கப்பட்டது. இவர் ஓய்வு பெறும் வரையில் 16 ஜனவரி 2015 (தன்னுடைய 65-வது அகவை வரையிலும்) இப்பதவியில் இருப்பார்.
# தமிழன்

**தமிழன்** என்ற தலைப்பிலுள்ள கட்டுரைகள்
- தமிழர், தமிழ் மொழி பேசும் இனம்.
- தமிழன் (இதழ்), அயோத்தி தாசரால் தொடங்கப்பட்ட ஓர் இதழ்.
- தமிழன் (திரைப்படம்), 2002இல் வெளிவந்த தமிழ்த் திரைப்படம்.
- தமிழன் (1990 கள் இதழ்), 1990களில் வெளிவந்த ஓர் இதழ்.
- தமிழன் தொலைக்காட்சி, ஒரு தொலைக்காட்சிச் சேவை.
- தமிழன் குரல் (இதழ்), ஐக்கிய அரபு அமீரகத்தில் வெளிவந்த ஓர் இதழ்.
- தமிழன் சடுகுடு மன்றம், தஞ்சாவூரிலுள்ள மன்றமொன்று.
- தமிழன் (நாளிதழ்), 1990 களில் தமிழ்நாட்டில் இருந்து வெளிவந்த ஒரு நாளிதழ்
# தமிழன் (திரைப்படம்)

***தமிழன்*** (*Thamizhan*) என்பது 2002ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் ஏ. மசிதின் இயக்கத்திலும் எஸ். ஏ. சந்திரசேகரின் திரைக்கதையிலும் விஜய்யை முதன்மைக் கதைமாந்தராகக் கொண்டு வெளிவந்துள்ளது.
# தமிழன் (திரைப்படம்)

## நடிகர்கள்

| நடிகர் | கதைமாந்தர் |
| --- | --- |
| விசய் | சூர்யா |
| பிரியங்கா சோப்ரா | பிரியா |
| நாசர் | சக்திவேல் |
| இரேவதி | சூர்யாவின் உடன்பிறந்தாள் |
| ஆசிசு வித்யார்தி | சி. கே. |
| தில்லி கணேசு | இலட்சுமிநாராயணன் |
| பாலாசி |  |
| விவேக்கு | நந்தகுமார் |
| வாசு விக்ரம் |  |
| சேது வினாயகம் |  |
# தமிழன் (திரைப்படம்)

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** |  |
| --- | --- | --- | --- | --- |
| 1 | *ஹொற்று பாற்றி* | திப்பு, மாதங்கி | 04:38 |  |
| 2 | *லாலா லோ முடிச்சோம்* | சங்கர் மகாதேவன், சி. கே. இலாவண்யா | 05:09 |  |
| 3 | *மாட்டு மாட்டு* | டி. இமான், அனுராதா சிறீராம் | 05:03 |  |
| 4 | *தமிழா தமிழா* | கார்த்திக்கு | 04:43 |  |
| 5 | *உள்ளத்தைக் கிள்ளாதே* | விசய், பிரியங்கா சோப்ரா | 05:04 | } |
# பத்ரி (2001 திரைப்படம்)

***பத்ரி*** (*Badri*) என்பது 2001ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் பி. ஏ. அருண் பிரசாதின் இயக்கத்தில் விஜயை முதன்மைக் கதைமாந்தராகக் கொண்டு வெளிவந்துள்ளது. பூமிகாவிற்கு இது முதல் தமிழ்ப்படமாகும்.  
இந்தத் திரைப்படம் தம்முடு என்ற தெலுங்குத் திரைப்படத்தைத் தழுவியே வெளிவந்துள்ளது.
# பத்ரி (2001 திரைப்படம்)

## நடிகர்கள்

- விஜய்
- பூமிகா
- மோனல்
- விவேக்
- ரியாஸ் கான்
- கிட்டி
- மலேசியா வாசுதேவன்
- தாமு
- அனு மோகன்
- சிகான் உசேனி
- கசான் கான்
- பாண்டு
- அல்போன்சா
# பத்ரி (2001 திரைப்படம்)

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *என்னோட லைலா வாறாளே ஸ்டைலா* | விஜய் | 05:12 | பழனி பாரதி |  |
| 2 | *ஏஞ்சல் வந்தாளே* | தேவி சிறீ பிரசாத், கே. எசு. சித்ரா | 04:46 | பழனி பாரதி |  |
| 3 | *கலகலக்குது எங்கள் (சங்கர் மகாதேவன்)* | சங்கர் மகாதேவன் | 05:05 | பழனி பாரதி |  |
| 4 | *அடி ஜிவ்வுனு ஜிவ்வுனு* | இரமணா கோகுலா, தேவி சிறீ பிரசாது | 02:06 | பழனி பாரதி |  |
| 5 | *காதல் சொல்வது* | சீனிவாசு, சுனிதா | 04:36 | பழனி பாரதி |  |
| 6 | *கலகலக்குது எங்கள் (மனோ)* | மனோ | 05:05 | பழனி பாரதி |  |
| 7 | *கிங் ஒஃப் சென்னை* | தேவி சிறீ பிரசாது | 04:19 | பழனி பாரதி |  |
| 8 | *சலாம் மகராசா* | தேவன், பிரியா | 02:23 | பழனி பாரதி |  |
| 9 | *ஸ்ரெல்லா மேறிஸ் லாறா* | திப்பு, விவேக்கு, தாமு | 01:46 | பழனி பாரதி |  |
| 10 | *ற்ரவெலிங் சோல்ட்யர்* | இரமணா கோகுலா | 04:07 | பழனி பாரதி | } |
# பிரம கீதை

**பிரமகீதை** என்பது தத்துவராயர் பாடிய நூல்களில் ஒன்று.  
காலம் 15-ஆம் நூற்றாண்டு
- அருச்சுணனுக்குக் கண்ணன் தன் பெருமைகளைச் சொல்வதாக அமைந்துள்ளது **பகவத் கீதை**.
- வானவர்களெல்லாம் பிரமாவை வணங்கி வேதத்தின் உட்பொருளைக் கூறவேண்டும் என்று கேட்கப், பிரமன் உபநிடதங்களின் பொருளையெல்லாம் சுருக்கி அவற்றின் சாரமாகசு சொன்னதாக அமைந்துள்ளது பிரமகீதை. இது வடமொழியில் உள்ளது.
- தத்துவராயரின் ஆசிரியர் சொரூபானந்தர்.
- தத்துவராயர் வடமொழிப் பிரமகீதையைத் தமிழில் பாடியுள்ளார். இவர் இந்த நூலுக்குத் தன் ஆசிரியர் நினைவாகச் ‘**சொரூபானந்த சித்தி**’ என்னும் பெயரை மறுபெயராகச் சூட்டியுள்ளார். இவர் இயற்றிய **ஈசுர கீதை** நூலுக்கு இவரது ஆசிரியர் அவரது ஆசிரியர் நினைவாகச் ‘சிவப்பிரகாசம்’ எனப் பெயர் சூட்டி மாணாக்கர் நூலைப் பாராட்டியது போன்றது இது
இந்நூலுக்கு உரிய மூலச் சுவடி தமிழ்ப் பல்கலைக்கழக ஓலைச்சுவடித் துறையில் மிகவும் சிதைந்த நிலையில் காணப்படுகிறது. சான்று:சுவடி எண்: 303
# பிரம கீதை

## தமிழ்நூல் பிரமகீதை

- இது 12 தலைப்புகளைக் கொண்டது. 547 பாடல்கள் உள்ளன.
- நூல் நல்ல தமிழில் உள்ளது
- மடக்கு அணிப் பாடல்கள் விரவி வருகின்றன.
# பிரம கீதை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# சசிவன்ன போதம்

**சசிவன்ன போதம்** என்பது தத்துவராயர் பாடிய மோகவதைப் பரணி நூலின் பகுதி. இது ஒரு பகுதி நூலே ஆயினும் தமிழில் வேதம் பயில விரும்புவோர் முதலில் பயிலும் நூலாக அமைந்துந்துள்ளது. எனவே இந்த நூல் பலமுறை அச்சிடப்பட்டுப் பலராலும் பயிலப்பட்டுவந்தது. இதன் காலம் 15-ஆம் நூற்றாண்டு.  
சசிவன்ன போதம் 110 தாழிசைபாடல்கள் கொண்டது. வடமொழி ‘சூதசங்கிதை’ நூலின் முத்தி காண்டத்தில் சொல்லப்படும் பொருளைத் தமிழிலுள்ள சசிவன்ன போதப் பகுதி விளக்குகிறது. 17-ஆம் நூற்றாண்டில் எழுதப்பட்ட விருதாசல புராணம் என்னும் நூலின் இறுதியில் சசிவன்ன சருக்கம் என்னும் பகுதி 30 பாடல்களில் அமைந்துள்ளது.
# சசிவன்ன போதம்

## சசிவன்னன் கதை

சசிவன்னன் கதையைப் பரமேசுரன் திருமாலுக்குச் சொன்னான்.  
பாசுயெக்கியன் என்னும் அந்தணனின் மகன் சசிவன்னன். வெண்ணிற ஆடை உடையவன். எல்லாருக்கும் எல்லாக் கொடுமைகளையும் செய்துவந்தான். அதன் பயனாய் அவனைக் கொடிய நோய் பற்றிக்கொண்டது. பெரிதும் துன்பப்பட்டான். மகன் நிலை கண்டு தந்தை மனம் வருந்தினார். தந்தை மகனுக்கு நல்ல குருவைத் தேடினார். உமையம்மையைத் தன் மகனுக்கு அறிவு புகட்டும்படி வேண்டினான். உமை அறிவு புகட்ட, சசிவன்னன் திருந்தி நலம்பெற்றான்.
# சசிவன்ன போதம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# வார்ப்புரு:Round4-with third

**}**  
| &nbsp;} | &nbsp;} | &nbsp; |  |  |  |
| --- | --- | --- | --- | --- | --- |
| &nbsp;} | &nbsp;} | &nbsp; |  |  |  |
| &nbsp; |  |  |  |  |  |
| } |  |  |  |  |  |
| &nbsp; | &nbsp; | &nbsp;} | &nbsp;} |  |  |
| &nbsp; | &nbsp;} | &nbsp;} |  |  |  |
| } |  |  |  |  |  |
| } | } |  |  |  |  |
| &nbsp;} | &nbsp;} | &nbsp;} | &nbsp;} |  |  |
| &nbsp;} | &nbsp;} | &nbsp; | &nbsp;} | &nbsp;} | }<noinclude> |  
See also:
en:Template:Round4-with third
bg:Шаблон:Полуфинали+3място
ca:Plantilla:Semifinals amb tercer
cs:Šablona:Semifinále+3místo
es:Plantilla:Semis
el:Πρότυπο:Φάση των 4
gl:Modelo:Round4-with third
is:Snið:Fjögurra liða úrslit
it:Template:Torneo-semifinali-con-terzo
ja:Template:Round4-with third
ka:თარგი:ტურნირი4-მესამე ადგილით
ko:틀:4강전
pt:Predefinição:Round4
ro:Format:Round4-with third
simple:Template:Round4-with third
sl:Predloga:Round4-with_third
tl:Template:Round4-with third
</noinclude>
# பெருந்திரட்டு

**பெருந்திரட்டு** என்பது தத்துவராயர் திரட்டிய ஒரு தொகுப்பு நூல்.
:குறுந்திரட்டு
என்னும் இரண்டு நூல்கள் ஆசியர் சொரூபானந்தரின் ஆணைப்படி இவரால் திரட்டி உருவாக்கப்பட்டவை.
- காலம் 15-ஆம் நூற்றாண்டு
# பெருந்திரட்டு

## பெருந்திரட்டு நூலமைதி

- தொகுத்த தத்துவராயர் தன் ஆசிரியரின் ஆசிரியர் பெயரால் திரட்டிச் ‘சிவப்பிரகாசர் பெருந்திரட்டு’ எனப் பெயர் சூட்டியுள்ளார்.
- நூலிலுள்ள பாடல்கள் – பாயிரம் 12, நூல் 2821, ஆக 2833 பாடல்கள்
# பெருந்திரட்டு

## நூல் சொல்லும் செய்திகள்

- உலகாயதம் முதல் வேதாந்தம் ஈறாக உள்ள மதக் கோட்பாடுகளும், கண்டனமும்
- ஞான சாதனங்கள்
- யோக முறைமைகள்
- குருவின் அருமை பெருமைகள்
# பெருந்திரட்டு

## பெருந்திரட்டு மேற்கோள் நூல்கள்

பெருந்திரட்டில் சேர்க்கப்பட்டுள்ள முன்னோர் நூல்கள்
முதலானவை
;இவருக்கு முன் தமிழில் வேதாந்த நூல்
- பரமார்த்த தரிசனம் (பட்டர் மொழிபெயர்த்த பகவத் கீதை)
;இவருக்குப் பின் தமிழில் வேதாந்த நூல்
- கைவல்ய நவநீதம்
- ஞானவாசிட்டம்
# பெருந்திரட்டு

## சில செய்திகள்

- புதிய பாடல்களுக்குப் பழநூல் பெயர்களைச் சார்த்தியுள்ளார்.
- கொள்கை மறுப்புப் பாடல்கள் இணைந்து வருகின்றன.
- தேவாரத்துக்குப் பெயர் சூட்டியது
- திருக்கடைக்காப்பு (சம்பந்தர் தேவாரம்)
- தேவாரம் (அப்பர் தேவாரம்)
- திருப்பாட்டு (சுந்தரர் தேவாரம்)
# பெருந்திரட்டு

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# வெளிமான் தேசியப் பூங்கா, வேளாவதர்

**வெளிமான் தேசியப் பூங்கா** (*Blackbuck National Park, Velavadar*) இந்தியாவின் குசராத் மாநிலத்தில் உள்ள பவநகர் மாவட்டத்தில் உள்ள வேளாவதர் பகுதியில் அமைந்துள்ளது. இப்பூங்கா 1976-ஆம் ஆண்டு அமைக்கப்பட்டது. இது மாவட்டத்தலைநகரான பவநகரில் இருந்து 72 கிலோமீட்டர் தொலைவில் அமைந்துள்ளது. இதன் தெற்குப் பகுதியில் காம்பத் வளைகுடா அமைந்துள்ளது. இதன் பரப்பளவு 34.08 ச.கீ.மீ...
# முதுமலை தேசியப் பூங்கா

**முதுமலை தேசிய பூங்கா** அல்லது **முதுமலை வனவிலங்கு காப்பகம்** (*Mudumalai National Park*) ஆனது தமிழ்நாட்டின் நீலகிரி மாவட்டத்தின் வடமேற்கில் கர்நாடகம் மற்றும் கேரள மாநில எல்லையில் அமைந்துள்ளது. 1940-இல் தொடங்கப்பட்ட இதுவே தென்னிந்தியாவின் முதல் வனக்காப்பகம் ஆகும்.  
தொடக்கத்தில் 60 சதுர கி.மீ. பரப்பு கொண்டதாக இக்காப்பகம் இருந்தது. பின் 1956-ஆம் ஆண்டு 295 கி.மீ.<sup>2</sup> ஆக விரிவுபடுத்தப்பட்டது. இது மேலும் விரிவுபடுத்தப்பட்டு தற்போதுள்ள 321 கி.மீ.<sup>2</sup> பரப்பளவை அடைந்துள்ளது. மேலும் இந்த தேசியப் பூங்கா யுனெஸ்கோ அமைப்பால் உலகப்பாரம்பரியச் சின்னங்களில் ஒன்றாக அறிவிக்கப்பட்டுள்ளது.
# முதுமலை தேசியப் பூங்கா

## வரலாறு

முதுமலை சங்ககாலத்தில் முதிரமலை என வழங்கப்பட்டது. குமணன், இளங்குமணன் ஆகிய வள்ளல்கள் மன்னர்களாகவும் விளங்கி இந்த நிலப்பகுதியை ஆண்டுவந்தனர்.
# முதுமலை தேசியப் பூங்கா

## தேசிய வனப்பூங்கா

இக்காப்பகத்தில் முதுமலை தேசிய வனப்பூங்கா 103 கி.மீ.<sup>2</sup> பரப்பில் அமைக்கப்பட்டுள்ளது.
# முதுமலை தேசியப் பூங்கா

## இதன் தொடர்ச்சி

இதன் தொடர்ச்சியாக கர்நாடகத்தில் பந்திப்பூர் தேசியப் பூங்காவும் கேரளாவில் வயநாடு வனவிலங்கு காப்பகமும் உள்ளன.
# முதுமலை தேசியப் பூங்கா

## யானைகள் முகாம்

முதுமலை வனவிலங்கு காப்பகம் உதகமண்டலத்ததிலிருந்து மைசூர் செல்லும் சாலையில் உள்ளது.  
மோயாறு, இக்காப்பகத்தின் ஊடாக செல்லுகிறது. இங்குள்ள யானைகள் முகாம் பார்வையாளர்களைக் கவரும் ஒன்றாகும்.
# முதுமலை தேசியப் பூங்கா

## விலங்குகள்

யானை, காட்டெருமை, புலி, சிறுத்தை, கரடி, மான், பறக்கும் அணில், பெரிய இந்திய சிவப்பு அணில், காட்டு நாய், காட்டுப்பன்றி, முள்ளம்பன்றி, நரி, காட்டு முயல், முதலை, கீரி, மலைப்பாம்பு போன்ற பல்வேறு வகையான விலங்குகள் இங்கு உள்ளன.
# முதுமலை தேசியப் பூங்கா

## பறவைகள்

மயில், பல்வேறு வகையான காட்டுக்கோழிகள், புறா, கழுகு, தேன் பருந்து, பருந்து, வல்லூறு போன்ற பல்வேறு வகையான பறவைகள் இங்கு உள்ளன.
# முதுமலை தேசியப் பூங்கா

## தாவரங்கள்

இங்கு மூன்று வகையான காடுகள் காணப்படுகின்றன. அவை:
1. வெப்பமண்டல ஈர இலையுதிர் காடுகள்
1. வெப்பமண்டல உலர் இலையுதிர் காடுகள்
1. தென் வெப்பமண்டல் புதர் காடுகள்.
இந்த தேசியப் பூங்காவில் மழைப் பொழிவு அதிகமுள்ள மேற்குப் பகுதியில் ஈர இலையுதிர் காடுகளும், மழைப் பொழிவு குறைந்த கிழக்குப் பகுதியில் உலர் இலையுதிர் காடுகளும் காணப்படுகிறது.
# பானுப்ரியா (நடிகை)

**பானுப்ரியா** (தெலுங்கு: భానుప్రియ ) ஓர் இந்திய நடிகை. இவர் 1980 முதல் - 1993 வரை தமிழ், தெலுங்கு, கன்னடம், மலையாளம் உள்ளிட்ட மொழிகளில் முன்னணி நடிகையாகத் திகழ்ந்தார். இவர் 1990-களில் சில இந்தித் திரைப்படங்களிலும் நடித்துள்ளார்.
# பானுப்ரியா (நடிகை)

## ஆரம்ப காலம்

ஆந்திரப் பிரதேசத்தில் உள்ள ராஜமுந்திரியில் ஜனவரி 15, 1966 ஆண்டு பிறந்த இவர், இளமைக் காலம் முதல் சென்னையில் வசித்து வருகிறார்.  
இவருடைய தங்கை நிசாந்தி, (சாந்திப்பிரியா) என அறியப்பட்ட இவர், பல திரைப்படங்களில் நடித்துள்ளார். நிசாந்தி *எங்க ஊரு பாட்டுக்காரன்* (1988) திரைப்படம் மூலமாக பிரபலமானார். நிசாந்தி 2002-ஆம் ஆண்டு தொலைக்காட்சித் தொடரான *ஆர்யமான்*-லும், நடித்தார். பானுப்ரியாவின் மற்றொரு தங்கையான ஜோதிப்ரியாவும் தொலைக்காட்சிகளிலும், திரைப்படங்களிலும் நடித்துள்ளார்.
# பானுப்ரியா (நடிகை)

## தொழில் வாழ்க்கை

பானுப்ரியா பல மொழிகளில் சுமார் 111-இற்கும் மேற்பட்ட திரைப்படங்களில் நடித்துள்ளார். இவர் தெலுங்கில் 55 திரைப்படங்களிலும், தமிழில் 40-இற்கும் மேற்பட்ட திரைப்படங்களிலும், 14 இந்தித் திரைப்படங்களிலும், சில மலையாளத் திரைப்படங்களிலும், கன்னடத் திரைப்படங்களிலும் நடித்துள்ளார்.  
இவர் தன்னுடைய 17-ஆவது வயதில் நடிக்க ஆரம்பித்தார். இவருடைய முதல் தமிழ்த் திரைப்படம், *மெல்ல பேசுங்கள்* 1983-ஆம் ஆண்டு வெளியானது. தெலுங்கில் இவர் நடித்த முதல் திரைப்படம் *சித்தாரா* (1983).  
பரத நாட்டியத்தில் சிறந்து விளங்கியதால், பெரும்பாலான இவருடையத் திரைப்படங்களில் நடனமாடும் கதாப்பாத்திரமாகவே அமைந்தது. இவருடைய நடிப்பும் நடனமும் சக கலைஞர்களால் பாராட்டப்பட்டது. இவர் தற்போது பல தொலைக்காட்சித் தொடர்களில் நடித்து வருகிறார். இவர் தன்னுடைய கண்களால் உணர்ச்சிகளை வெளிப்படுத்துவதில் சிறந்து விளங்கினார். அதன் காரணமாக இவருடைய ஐ-டெக்ஸ் (Eyetex) விளம்பரமானது மிகவும் பிரபலம்.
# பானுப்ரியா (நடிகை)

## சொந்த வாழ்க்கை

அமரிக்காவைச் சேர்ந்த விருதுபெற்ற புகைப்படக்கலைஞரும், பிரபல பரதநாட்டிய கலைஞரான சுமதி கவுசலின் மகனுமான ஆதர்ஷ் கவுசல் என்பவரை பானுப்ரியா திருமணம் செய்து கொண்டார். இவர்களுக்கு ஒரு மகள் இருக்கிறாள். தற்போது சென்னையில் வசித்து வருகின்றனர்.